कुश के नाम पर कृशावृत था कसरावद का नाम
गड्ढे में बसने के कारण खरगोन जिले का प्राचीन नाम खडगांव था वहीं कसरावद का प्राचीन नाम कृशावृत था जो भगवान राम के पुत्र कुश व पास में बहने वाली कसाड़ नदी के नाम पर था। समीप के नावडाटौडी पर ताम्रपाषाण युग की सभ्यता के अवशेष भी मिले है। यह बात शनिवार को महाविद्यालय में हुई कार्यशाला में इतिहास के पूर्व प्राचार्य डॉ. एम. गायकवाड़ ने दी।
महाविद्यालय में विभिन्न विषयों पर हुई कार्यशाला में हिंदी के प्राेफेसर डॉ. आरएस कर्मा, समाजशास्त्र के डॉ. राजेंद्र यादव ने छत्रों को विषयों की जानकारी दी। प्रोफेसर कर्मा ने बताया हिंदी ने अनेक विदेशी शब्दों से स्वयं को समृद्ध किया तथा अपनी सांस्कृतिक पहचान और अस्मिता की रक्षा की है। खरगोन जिले के एतिहासिक पुरातात्विक पर्यटन स्थलों की जानकारी दी। उन्होंने कहा संसार की महान से महान सभ्यतायें जहां विकास के चरमोत्कर्ष पर पहुंचने के बाद लुप्त हो गई वहीं भारतीय समाज की संस्कृति विश्व में अपना स्थान ऊंचा बनाए हुए है। कार्यक्रम में महाविद्यालय प्राचार्य डाॅ.जीएस चौहान सहा. प्राध्यापक डाॅ. राकेश ठाकुर, प्रो. विजयसिंह मंडलोई व छात्र-छात्राएं उपस्थित थे।
awa_Deva awa_Deva hin_Deva